Popzenei teszt
Alkalmas vagy arra, hogy egy népszerű popzenei fiúcsapat tagja legyél? Mire vagy a legbüszkébb életedben? a/ Megtanultam táncolni és énekelni - 0 pont b/ Erica C. egyszer egy mátészalkai hakniban megsimogatta a fejem. Roby D. pedig dobott nekem egy kockacukrot - 5 pont c/ S-es pólóban is tudok úgy izzadni, hogy látszódjon, mennyire kockás a hasam - 10 pont Mi a legfontosabb képesség számodra? a/ Jó a hangom és jól mozgok - 0 pont b/ Nyitott kocsiban sem félek állva, és meg tudom jegyezni a többiek nevét angolul, ráadásul a partit is paaaarinak ejtem, mint például külföldön - 5 pont c/ Erre a választ csak a Kozsó tudja, mer ő a menedzserem - 10 pont Kinél tanultál énekelni és milyen szinten vagy? a/ Konzervatóriumban és jó vagyok - 0 pont b/ Kérdezzétek Janulát, ő a magyar hangom - 5 pont c/ A bodyteremben ment a Sláger Rádió. Egyébként minden a véremben van, mer a fejemben kizárt dolog. De majd a Kozsó megmondja. - 10 pont Mi a kedvenc számod? a/ Elvis Presleytől a Love me tender - 0 pont b/ Amiről forgattuk azt a klipet, hogy állunk a tenger parton és nekem úgy kellett csinálnom, mintha énekelnék - 5 pont c/ Kozsótól az Érintsd meg a Holdat és aztán sírjunk egymás vállán sokáig. De ezt is a Kozsó tudja pontosan. - 10 pont Értékelés: 0 pont: Ha van szakálla, próbálkozzon az Apostolnál, előbb-utóbb úgyis lesz üresedés. 5-20 pont: Tudunk egy helyet a Baby Sistersben, de a műtét költségeit nem vállaljuk. 25-40 pont: Gratulálunk. Ön ideális fiúzenekar lenne. De majd Kozsó megmondja. 